﻿Ministerul Educaţiei al Republicii Moldova Academia de Studii Economice din Moldova Catedra „Finanţe şi Asigurări” Îndrumar metodic privind practica de masterat la specializarea „Finanţe Corporative; Asigurări” în cadrul întreprinderilor Autori: Cobzari L , prof univ , dr hab Botnari N , prof univ , dr Chişinău, 2017 1 Programa practicii a fost elaborată şi recomandată pentru publicare de către: Catedra „Finanţe şi Asigurări” Procesul verbal nr 2 data 16 10 2017 şef catedră________________ Botnari Nadejda conf univ , dr Consiliul Şcolii Masterală de Excelenţă în Economie şi Business Procesul verbal nr data 19 10 2017 Preşedinte _______________ Casian Angela conf univ , dr Coordonat: Oleg BRAGA, DIRECTOR GENERAL AL SOCIETĂȚII PE ACȚIUNI „FLOARE CARPET” 2 Cuprins NOTĂ INTRODUCTIVĂ………………………………………………… 4 I SCOPUL ŞI ROLUL PRACTICII……………………………………… 4 II ORGANIZAREA PRACTICII………………………………………… 4 2 1 Dispoziţii generale……………………………………………………… 4 2 2 Atribuţiile conducătorului practicii de la catedră……………………… 5 2 3 Atribuţiile conducătorului practicii de la întreprindere………………… 5 2 4 Drepturile şi obligaţiile masterandului………………………………… 6 III CONŢINUTUL PRACTICII…………………………………………… 7 3 1 Dispoziţii generale……………………………………………………… 7 3 2 Aspecte abordate în conţinutul temei…………………………………… 7 IV ELABORAREA ŞI PERFECTAREA RAPORTULUI PRIVIND 12 PRACTICA DE MASTERAT……………………………………………… 4 1 Dispoziţii generale……………………………………………………… 12 4 2 Conţinutul raportului…………………………………………………… 12 4 3 Condiţii de tehnoredactare……………………………………………… 13 4 4 Susţinerea raportului…………………………………………………… 13 CONCLUZII………………………………………………………………… 13 Anexa 1 Foaie de titlu Model Anexa 2 Agenda activităților Formular Anexa 3 Chestionar pentru angajator Anexa 4 Subiecte pentru evaluarea abilităţilor masteranzilor pasibili scutirii de realizarea stagiului de practică 3 NOTĂ ÎNTRODUCTIVĂ În scopul consolidării cunoştinţelor teoretice şi obţinerii unor abilităţi practice în domeniul Finanţelor întreprinderii, planul de învăţământ prevede desfăşurarea practicii de masterat pe perioada de 7 săptămâni Prezenta programă este elaborată pentru masteranzii specialităţii „Finanţe corporative; Asigurări” ce efectuează practica în cadrul întreprinderilor Capitolul I SCOPUL ŞI ROLUL PRACTICII DE MASTERAT Practica de masterat are menirea de a dezvolta abilităţi de aplicare în practică a cunoştinţelor acumulate, scopul şi rolul căreia poate fi concretizat în: consolidarea şi aprofundarea cunoştinţelor teoretice dobândite; formarea deprinderilor profesionale necesare gestionării activităţii financiare a entităţilor; formarea deprinderilor de aplicare a legislaţiei şi ale altor acte normative ale Republicii Moldova, privind activitatea economico-financiară a întreprinderilor; studierea structurii financiare a întreprinderii, a modului de gestiune a resurselor; studierea modului de gestionare a activelor circulante, a metodelor de gestiune a stocurilor, creanţelor şi mijloacelor băneşti în vederea eficientizării activităţii întreprinderii; aplicarea metodelor de analiză financiară şi identificarea punctelor forte şi slabe ale gestiunii financiare; elaborarea matricei SWOT; planificarea financiară şi analiza proiectelor investiţionale; colectarea informaţiei veridice privind situaţia economico-financiară a întreprinderii în vederea estimării corecte a valorii acesteia Capitolul II ORGANIZAREA PRACTICII DE MASTERAT 2 1 Dispoziţii generale Drept bază pentru repartizarea la practică serveşte acordul de practică dintre Academia de Studii Economice şi întreprindere Repartizarea la practică se efectuează în baza ordinului emis de către instituţia de învăţământ, iar repartizarea practicanţilor pe subdiviziunile structurale ale întreprinderii - în baza ordinului emis de către organele de conducere de la întreprindere 4 2 2 Atribuţiile conducătorului practicii de masterat de la catedră Controlul asupra îndeplinirii programei practicii se efectuează de către profesorii catedrei „Finanţe şi asigurări”, coordonatori ai practicii Înainte de plecare la practică, conducătorii aduc la cunoştinţa masteranzilor scopul şi sarcinile masterandului pe perioada de realizare a practicii, termenul de desfăşurare, modalitatea de întocmire a documentelor, modul de elaborare şi susţinere a raportului, etc Conducătorii de practică verifică prezenţa, executarea sarcinilor expuse în programă de către masteranzi, efectuând nu mai puţin de două vizite la întreprindere De asemenea, conducătorul discută cu masteranzii temele studiate În caz de necesitate profesorul acordă consultaţii, contribuie la rezolvarea problemelor ce apar, explică modul de întocmire a raportului, etc Fiecare întâlnire cu masteranzii se certifică, de către conducătorul practicii de la catedră, în planul individual al profesorului Conducătorul practicii de la catedră are dreptul: să controleze începerea practicii în termenul stabilit;  să cunoască conducătorul practicii de la întreprindere, pentru ca să poată asigura conducerea practicii la un nivel satisfăcător de organizare şi profesional; să controleze disponibilitatea ordinului cu privire la organizarea practicii; să cunoască condiţiile de muncă ale practicantului, iar în caz de apariţie a unor probleme - să contribuie la soluţionarea lor 2 3 Atribuţiile conducătorului practicii de masterat de la întreprindere Responsabilitatea pentru organizarea procesului de desfăşurare a practicii la întreprindere revine organului superior de conducere În baza unui ordin emis la întreprindere, dirijarea procesului de desfăşurare a practicii, în ansamblu, revine unei persoane cu funcţii de răspundere, iar gestionarea procesului de desfăşurare a practicii pe unele compartimente ale programei este pusă în seama specialiştilor de înaltă calificare cu studii superioare Persoana responsabilă de procesul desfăşurării practicii de la întreprindere trebuie: să aprobe, în termen de trei zile, planul calendaristic tematic al procesului de desfăşurare a practicii (Anexa 2); să aducă la cunoştinţa masterandului regulamentul privind tehnica de securitate şi protecţie a muncii şi să efectueze instructajul necesar; să permită participarea masteranzilor la adunările generale ale colectivului, precum şi la cele la care se examinează rezultatele activităţii desfăşurate; 5 să controleze respectarea întocmai de către practicanţi a ordinii interne şi, în caz de nerespectare a regulamentului, să informeze conducătorul practicii de la catedră; să controleze zilnic modul de realizare a programului stabilit; să completeze Chestionarul de evaluare a competențelor masterandului; sistematic, dar cel puţin o dată pe săptămână, să controleze calitatea însuşirii materialului studiat, aprecierile fiind făcute în „Caracteristica privind activitatea practicantului” ce va fi eliberată masterandului în ultima zi de practica; - după expirarea termenului de desfăşurare a practicii, conducătorul de la întreprindere trebuie să scrie o caracteristică privind modul de realizare a programei, a calităţii activităţii desfăşurate de către masterand, respectarea disciplinei etc ; semnătura conducătorului practicii va fi confirmată prin amprenta ştampilei 2 4 Drepturile şi obligaţiile masterandului Perioada de timp necesară desfăşurării practicii este determinată de planul de învăţământ, locul practicii şi perioada se confirmă prin ordin de rectorul Academiei de Studii Economice Înainte de a se deplasa la întreprindere, masterandului i se oferă posibilitatea de a obţine programa practicii fie pe suport de hîrtie, fie în formă electronică Masterandul este obligat să se prezinte la întreprindere în prima zi indicată în contractul de practică Dacă, din careva motive, la întreprindere nu se poate organiza procesul de desfăşurare a practicii, masterandul este dator să informeze imediat catedra despre acest fapt, pentru a fi repartizat la altă întreprindere Concomitent cu informarea conducătorului de practică despre începerea practicii se mai comunică şi informaţia privind denumirea corectă a organizaţiei în care se va desfăşura practica şi locul amplasării ei, numele şi prenumele conducătorului de la întreprindere, numărul telefonului de serviciu În decursul perioadei practicii masterandul este dator să respecte regulamentul ordinii interne Absenţa de la practică poate avea loc numai din motive întemeiate (incapacitatea de muncă pe motive de boală, etc ) Plecarea de la practică, în timpul orelor de lucru, poate fi admisă numai în cazuri excepţionale Perioadele de timp în care masterandul n-a fost prezent la practică se indică în caracteristica practicantului de către coordonatorul practicii de la întreprindere Dacă lipsesc actele care justifică motivul absenţei de la practică a masterandului, pot fi aplicate sancţiuni: prelungirea perioadei practicii pe o perioadă egală cu numărul de zile lipsite nemotivat, etc 6 Este de dorit ca masterandul să participe activ la organizarea şi desfăşurarea adunărilor 4 generale, precum şi a celor la care sunt puse în discuţie rezultatele activităţii economico-financiare a întreprinderii Analizând rezultatele obţinute de către întreprindere, masterandul este dator să-şi expună propria opinie, iar în caz de necesitate, să înainteze propuneri orientate spre ameliorarea activităţii economice şi asigurarea stabilităţii financiare a agentului economic Către sfârşitul perioadei de practică masterandul trebuie să dispună de toată informaţia necesară pentru elaborarea raportului privind practica de masterat Capitolul III PROGRAMA PRACTICII 3 1 Dispoziţii generale Tematica şi repartizarea fondului de timp Nr 1 2 3 Denumirea temelor supuse studierii Structura financiară a întreprinderii Analiza politicii de finanţare, respectării criteriilor de optimizare a structurii financiare Studierea metodelor şi politicilor de gestiune a activelor pe termen lung Studierea modului de gestiune a activelor curente, a politicilor de gestiune a stocurilor, creanţelor, mijloacelor băneşti Numărul de zile 4 4 5 Studierea riscurilor operaţionale şi financiare, analiza veniturilor şi cheltuielilor întreprinderii Analiza pragului de rentabilitate Organizarea circulaţiei băneşti şi gestiunea numerarului Previziunea fluxului de numerar 5 Analiza indicatorilor economico-financiari în baza rapoartelor financiare 6 pentru perioada de 2-3 ani şi aprecierea stării financiare a întreprinderii Elaborarea matricii SWOT Previziunea financiară, metode utilizate, elaborarea bugetelor operaţionale şi elaborarea planului de afaceri 7 Elaborarea şi perfectarea raportului privind practica de masterat TOTAL 5 3 5 5 4 35 Însuşirea aspectului practic a temelor sus menţionate necesită participarea nemijlocită a masterandului la procesul de executare a diverselor funcţii financiare, fapt ce contribuie la consolidarea cunoştinţelor teoretice, la înţelegerea complexităţii problemelor cu care se confruntă întreprinderea la etapa actuală, la formarea unei gândiri strategice privind dezvoltarea întreprinderii 3 2 Aspecte abordate în conţinutul temei 3 2 1 Structura financiară a întreprinderii Analiza politicii de finanţare, respectării criteriilor de optimizare a structurii financiare 7 În acest capitol masterandul trebuie să cunoască: forma de proprietate a întreprinderii, cine sunt fondatorii şi care este structura capitalului statutar, care sunt elementele care formează capitalul propriu, preţul acţiunilor, legislaţia privind formarea rezervelor şi provizioanelor Practicantul trebuie să efectueze calcule referitoare la: - gradul de îndatorare a întreprinderii; - capacitatea de îndatorare; - gradul de autonomie şi stabilitate financiară; - costul mediu ponderat al capitalului; - efectul de levier financiar Masterandul trebuie să cunoască: condiţiile creditării întreprinderii, costul fiecărei surse de finanţare, dacă se respectă sau nu criteriile de selectare a resurselor financiare în funcţie de necesităţile întreprinderii, care este rata dobânzii în raport cu cea a rentabilităţii economice, să facă concluzii şi propuneri cu privire la formarea unei structuri financiare optime şi să analizeze metodele de gestiune a capitalului utilizat la întreprindere 3 2 2 Studierea metodelor şi politicilor de gestiune a activelor pe termen lung În primul rând, masterandul trebuie să evalueze situaţia activelor întreprinderii, să observe şi să explice modificările intervenite în ultimii 2-3 ani prin prisma elementelor componente, potrivit datelor din bilanţul contabil Masterandul trebuie să acorde o atenţie deosebită studierii structurii activelor pe termen lung, insistând asupra:      ponderii activelor materiale şi ale activelor nemateriale în total active pe termen lung; ponderii activelor productive şi a celor neproductive în total active materiale pe termen pe lung; stării mijloacelor fixe; metodelor de uzură aplicate; eficienţei utilizării mijloacelor fixe Pentru realizarea obiectivelor propuse, practicantul trebuie să calculeze: Gradul de uzură a mijloacelor fixe; Randamentul mijloacelor fixe; Gradul de reînnoire a mijloacelor fixe; Să analizeze algoritmul adoptării deciziilor de investire în active pe termen lung 8 Masterandul trebuie să facă cunoştinţă cu metodele de calcul a amortizării, utilizate la întreprindere, pe grupe de mijloace fixe, să urmărească mişcarea acestora pe parcursul anului Referitor la sursele de finanţare a mijloacelor fixe, practicantul trebuie să determine în ce proporţii acestea sunt finanţate din capital propriu şi în ce proporţie din împrumuturi pe termen lung, să cunoască dacă întreprinderea utilizează creditul leasing, care sunt avantajele utilizării acestuia De asemenea trebuie să analizeze care sunt criteriile în baza cărora se adoptă decizii de investiţii în active pe termen lung, ce căi de eficientizare practică întreprinderea pentru a spori eficienţa economică a întreprinderii În rezultatul studierii componenţei şi eficienţei activelor pe termen lung masterandul trebuie să indice unele măsuri care pot fi iniţiate pentru eliminarea aspectelor negative 3 2 3 Studierea modului de gestiune a activelor circulante şi a măsurilor de eficientizare a utilizării lor la întreprindere Acest compartiment presupune studierea:  modului de gestiune a activelor circulante;  analiza detaliată a creanţelor comerciale;  modului de finanţare a activelor circulante;  metodelor de evaluare a stocurilor la întreprindere;  eficienţei utilizării activelor circulante şi să propună (după necesitate) măsuri de sporire a acesteia Este esenţială studierea modului de gestiune a stocurilor de mărfuri şi materiale, a clientelei întreprinderii În acest context, este necesară studierea procedurii de încheiere a contractelor, de achiziţionare şi livrare a mărfurilor, documentelor în baza cărora se achiziţionează materia primă şi mărfurile (delegaţii de serviciu, facturi de expediţie şi/sau fiscale), celor de livrare a producţiei finite (facturi de expediţie şi/sau fiscale), precum şi a condiţiilor expuse în aceste documente, a respectării lor Masterandul trebuie să cunoască indicii de eficienţă a activelor circulante În acest scop este necesar să efectueze calcule privind: viteza de rotaţie a activelor circulante; perioada de conversiune a stocurilor; durata de încasare a creanţelor; efectul accelerării sau încetinirii vitezei de rotaţie a activelor circulante În baza rezultatelor obţinute se fac concluziile respective, iar în cazul obţinerii unor rezultate nesatisfăcătoare – masterandul- practicant trebuie să indice cauzele, factorii cu influenţă negativă 9 şi măsuri de îmbunătăţire a situaţiei constatate Este necesară cunoaşterea, de către masterand, a metodelor de gestiune a stocurilor şi a creanţelor la întreprindere Un rol aparte revine studierii modului de finanţare a activelor circulante La acest capitol masterandul trebuie să calculeze: - nivelul fondului de rulment; - gradul de autofinanţare a activelor circulante; - structura resurselor de trezorerie; - se analizează modalităţile de planificare a resurselor de trezorerie Este semnificativă concluzia masterandului privind asigurarea echilibrului financiar pe termen scurt şi propuneri efectuate cu privire la politicile şi strategiile de finanţare a activelor curente 3 2 4 Studierea riscurilor operaţionale şi financiare, analiza veniturilor şi cheltuielilor întreprinderii în scopuri de optimizare Analiza politicii de dividend Activitatea practică a acestui compartiment cuprinde: – studierea structurii veniturilor întreprinderii pe tipuri de activitate (operaţională, investiţională, financiară şi excepţională); – studierea structurii consumurilor şi cheltuielilor întreprinderii Masterandul trebuie să examineze şi să facă aprecieri referitoare la componenţa costului vânzărilor:   care este ponderea consumurilor directe de materie primă şi materiale în costul vânzărilor; care este nivelul consumurilor privind retribuirea muncii angajaţilor în activitatea de producţie; care este ponderea consumurilor indirecte în costul vânzărilor Dacă nivelul consumurilor indirecte este ridicat, este necesară studierea fiecărei componente, depistarea cauzelor şi propunerea măsurilor de reducere a acestora Masterandul trebuie să calculeze: - profitul brut; - rezultatul financiar pe fiecare tip de activitate; - rezultatul activităţii economico-financiare; - rezultatul perioadei de gestiune până la impozitare; - venitul impozabil; - profitul net; - şi să identifice riscurile financiare aferente activităţii, levierul operaţional 10 Este necesar ca masterandul să cunoască impozitele şi taxele la care este supusă întreprinderea, modul de calcul şi termenele de achitare a lor, precum şi influenţa acestora asupra rezultatului financiar al întreprinderii Masterandul trebuie să facă cunoştinţă cu modul de utilizare a profitului net: dacă se plătesc sau nu dividende? Care sunt fondurile constituite la întreprindere? Ce politica de dividend practica întreprinderea 3 2 5 Organizarea circulaţiei băneşti şi gestiunea portofoliului investiţional la întreprindere Planificarea fluxului de numerar Practicantul trebuie să cunoască forma şi modalităţile de plată utilizate de întreprindere Este necesară studierea modului de întocmire a documentelor respective, studierea registrului de casă (de casierie) şi modul de îndeplinire a acestuia În baza documentelor studiate, masterandul trebuie, de sine stătător, să completeze raportul privind fluxul mijloacelor băneşti la întreprindere La acest capitol este necesar să se calculeze: - Gradul de asigurare a întreprinderii cu mijloace băneşti; - Trezoreria netă; - să se explice abaterile ce au loc între profit net şi fluxul net de numerar; -Modalitati de planificare a mijloacelor băneşti la întreprindere; -Decizii de investitii pe termen scurt; -Investitii financiare pe termen scurt Masterandul trebuie să se intereseze dacă la întreprindere se utilizează careva metode de optimizare a mijloacelor bănești şi de gestiune a relaţiilor întreprinderii cu banca, furnizorii 3 2 6 Analiza indicatorilor economico-financiari în baza rapoartelor financiare pentru perioada de 2-3 ani Masterandul trebuie să aprecieze starea economico-financiară a întreprinderii din punct de vedere al eficienţei, al lichidităţii şi capacităţii de plată, al stabilităţii financiare, al valorii de piaţă În acest scop, se calculează următorii indicatori: - Indicatorii rentabilităţii şi pragul de rentabilitate; - Indicatorii lichidităţii şi solvabilităţii; - Indicatorii de eficienţă a activelor şi pasivelor; - Indicii valorii de piaţă Masterandul trebuie să facă concluzii, să propună măsuri de îmbunătăţire în perspectivă a indicatorilor economico-financiari 11 3 2 7 Studierea planului de afaceri/investiţional al întreprinderii Masterandul face cunoştinţă cu planul de afaceri al întreprinderii si /sau planul investiţional, identifică scopurile şi obiectivele întreprinderii vizând perspectivele de dezvoltare a acesteia Practicantul trebuie să studieze modul de abordare a ipotezelor în procesul de elaborare a planurilor financiare, precum şi corelaţia dintre bugetele operaționale Să studieze riscurile şi planurile de finanţare pe termen lung şi să aprecieze eficienţa lor Capitolul IV ELABORAREA ŞI PERFECTAREA RAPORTULUI PRIVIND PRACTICA DE MASTERAT 4 1 Dispoziţii generale Elaborarea raportului privind practica de masterat se realizează pe parcursul practicii şi include informaţia referitoare la fiecare compartiment al programei La sfârşitul practicii masterandul perfectează raportul şi, după verificarea acestuia de către persoana responsabilă din cadrul întreprinderii, îl prezintă conducătorului de practică de la catedră “Finanţe şi asigurări” Raportul practicii de masterat cuprinde: - agenda activităților cu notările despre realizarea lui; - partea textuală; - anexele la raport; - caracteristica semnată de conducătorul practicii de la întreprindere şi confirmată prin aplicarea ştampilei; - chestionarul de evaluare a competențelor masteranzilor 4 2 Conţinutul raportului Conţinutul raportului privind practica de masterat trebuie să cuprindă următoarele compartimente: 1 Introducere În ea se indică funcţiile şi caracteristica subdiviziunilor structurale ale întreprinderii, caracteristica generală a producţiei, relaţiile cu mediul extern 2 Expunerea completă a fiecărei teme conform programei 3 Concluzii şi propuneri vizând activitatea curentă şi de viitor a întreprinderii În raport este interzisă copierea materialelor din instrucţiuni şi manuale După verificarea plenitudinii şi conţinutului raportului de către coordonatorul practicii de la catedră, masterandul este admis pentru susţinerea raportului în comisii Evaluarea practicii se face cu notă 4 3 Condiţii de tehnoredactare Raportul se prezintă la catedră în formă dactilografiată 12 Dactilografierea textului se efectuează pe foi de hîrtie albă, format A4, caractere Times New Roman, mărime 12, la 1,5 interval într-un chenar cu următoarele dimensiuni: în partea de sus şi jos a foii 20 mm, din dreapta – 10 mm şi din stânga – 30 mm Toate paginile trebuie să fie numerotate Foaia de titlu şi cuprinsul nu se numerotează, numerotarea începe cu cifra 3 după care se efectuează o numerotaţie directă cu cifre arabe a tuturor paginilor pe câmpul din dreapta al paginii, jos, anexele nu se numerotează Toate citatele şi datele folosite în raport trebuie să fie însoţite cu referinţe în paranteze pătrate, indicându-se numărul sursei din lista bibliografică şi pagina Datele statistice trebuie să fie prelucrate şi incluse în tabele, diagrame, scheme Fiecare tabel trebuie să aibă denumire, ce reflectă conţinutul materialului ilustrat În partea dreaptă de asupra tabelului se indică numărul tabelului, după care, la mijlocul paginii, se scrie denumirea tabelului Dacă unităţile de măsură (lei, mii lei, %) sunt unice pentru toţi indicatorii, ele se indică deasupra tabelului, iar dacă sunt diferite, atunci în tabel se introduce coloana "unitatea de măsură" Sub tabel se indică sursa informaţiei Dacă tabelul, diagrama sau schema ocupă mai mult de 2/3 din pagină acestea se transferă în anexe Anexele se numerotează şi se includ în raport după Bibliografie Raportul este sigilat într-o mapă, foaia de titlu cuprinde: denumirea ministerului, instituţia de învăţământ, facultatea, catedra, denumirea întreprinderii unde s-a realizat practice, numele coordonatorului de practică şi numele masterandului, specializarea şi grupa (modelul este prezentat în anexă) Bibliografia se prezintă în ordinea prezentată mai jos: 1 Acte normative, hotărârile Guvernului (ordinea cronologică); 2 Documente normative, materiale statistice, etc (în ordinea cronologică); 3 Literatura de specialitate (în ordine alfabetică după numele autorilor) 4 4 Susţinerea raportului Susţinerea raportului privind practica de masterat se realizează la catedră, în comisii aprobate de şedinţa catedrei Susţinerea raportului este evaluată cu notă CONCLUZII Programa practicii la întreprindere este elaborată în baza curriculumului cursului la disciplinele studiate în domeniul „Finanţe corporative” (Managementul financiar; Planificarea financiară; Gestiunea fiscală) Ea a fost discutată la şedinţa catedrei “Finanţe şi asigurări” şi coordonată cu Oleg BRAGA, DIRECTOR GENERAL AL SOCIETĂȚII PE ACȚIUNI „FLOARE CARPET” 13 În acelaşi timp, ne adresăm către masteranzi, persoanele responsabile de practică de la întreprinderi, cu rugămintea de a-şi expune opiniile şi sugestiile orientate spre perfectarea programei practicii de masterat în cadrul întreprinderii 14 Anexa 1 Model MINISTERUL EDUCAŢIEI AL REPUBLICII MOLDOVA(12 bold, All caps, center) ACADEMIA DE STUDII ECONOMICE DIN MOLDOVA (12 bold, All caps, center) FACULTATEA „FINANŢE” (12 bold, All caps, center) CATEDRA „FINANŢE ŞI ASIGURĂRI” (12 bold, All caps, center) Movilă Petru VASILACHE (20 bold, center) RAPORT (20 bold, All caps, center ) PRIVIND PRACTICA DE MASTERAT(20 bold, All caps, center în cadrul întreprinderii « X« (20 bold, center ) specialitatea „Finanţe Corporative; Asigurări” (14 bold, center) Coordonator întreprindere: Şef direcţie “Resurse umane” Numele, prenumele (14 bold) _____________ Coordonator ştiinţific: conf univ , dr Numele, prenumele (14 bold) ______________ Elaborat: masterandul gr FCA -? m Numele, prenumele (14 bold) _______________ Chişinău, 2017 (14 bold) 15 Anexa 2 AGENDA ACTIVITĂȚILOR Nr d/o Denumirea activității Plan Perioada Realizat Coordonatorul de la baza practicii _____________________ (semnătura) Conducătorul practicii de la ASEM _____________________ (semnătura) 16 Anexa 3 CHESTIONAR Stimate Partener de practică, pentru a analiza corespunderea dintre conținutul stagiilor de practică și obiectivele programului de studii ”Finanţe Corporative; Asigurări” prin prisma centrării pe student și formării de competențe, Vă rugăm să completați acest chestionar Rezultatele obținute vor fi luate în considerație la perfectarea programelor de studii oferite de A S E M Vă mulțumim anticipat și Vă dorim succes! Mai jos sunt prezentate competențele profesionale pe care le propunem de a le forma studenților în ciclul Masterat pentru a fi competitivi Vă rugăm să apreciați pe o scală de la 1 la 5 puncte competențele propuse (cu 5 puncte cele mai importante și 1 punct cele mai puțin importante) Se vor însemna cu X căsuța corespunzătoare punctajului considerat potrivit pentru fiecare competență Descrierea competențelor profesionale 1 2 3 4 5 1 Să demonstreze abilităţi cognitive (cunoaştere, înţelegere, aplicare, analiză, sinteză, evaluare) în domeniul Finanţe Corporative 2 Să raţionalizeze structura resurselor materiale, financiare şi umane în scopul optimizării rezultatelor financiare la întreprindere 3 Să aleagă şi să utilizeze metode de analiză şi evaluare financiară 4 Să stabilească politici şi strategii de gestionare a activităţii economico-financiare, să aplice şi să analizeze indicatorii de apreciere a eficienţei activităţii întreprinderii 5 Să elaboreze scheme de optimizare fiscală la nivel microeconomic 6 Să determine schema cea mai eficientă / adecvată de planificare fiscală pentru agentul economic respectiv 7 Să colecteze informaţie veridică în scopul aprecierii situaţiei economico-financiare a întreprinderii şi estimării corecte a valorii acesteia; 8 Să colecteze şi să interpreteze date cu privire la sistemul financiar şi instrumentele politicii bugetar-fiscale in contextul gestiunii financiare a entităţii 9 Să formuleze sarcini, să manifeste abilităţi de organizare a activităţilor şi de verificare a acestora 10 Să manifeste abilităţi de colectare, sintetizare şi structurare a informaţiei de diverse categorii şi complexităţi necesare pentru fundamentarea unor cercetări ale domeniului financiar 17 11 Să posede şi să promoveze etică profesională, valori de integritate morală şi socială 12 Să răspundă problematicilor sociale, ştiinţifice şi etice care apar în procesul de studiu şi comunicare 13 Să propună soluţii, stabilite prin cercetare, la diverse probleme din mediul economic 14 Să utilizeze cunoştinţe teoretice, analitice şi practice specializate, avansate în domeniul Finanţelor întreprinderii 18 Anexa 4 Subiecte pentru evaluarea abilităţilor masteranzilor-angajaţi la întreprindere scutiţi de stagiu de practică 1 Indicatori de evaluare a performanţei financiare în domeniul de activitate 2 Reglementarea juridică a activităţii în domeniu 3 Controlul financiar, persoanele abilitate cu funcţii în domeniul controlului intern 4 Funcţiile masterandului – angajat conform fişei de post 5 Suportul informaţional necesar adoptării deciziilor financiare 6 Politicii de finanţare a întreprinderii, respectarea criteriilor de optimizare a structurii financiare 7 Metodele şi politicile de gestiune a activelor pe termen lung şi a activelor circulante aplicate la întreprindere 8 Situaţia creanţelor la întreprindere şi respectarea contractelor de încasare a acestora 9 Previziunea financiară la întreprindere şi controlul asupra realizării bugetelor 10 Repartizarea profitului net, politica de dividende promovată de întreprindere 11 Riscurile financiare suportate de întreprindere 19 